Prijedlog ODLUKE VIJEĆA o financijskim doprinosima koje trebaju platiti države članice radi financiranja Europskog razvojnog fonda u 2014., uključujući drugi obrok za 2014. /* COM/2014/0347 final - 2014/0178 (NLE) */





OBRAZLOŽENJE Unutarnjim sporazumom i Financijskom uredbom o Desetom Europskom razvojnom fondu (ERF) predviđa se postupak za pozive na doprinose koje države članice trebaju platiti radi financiranja ERF-a. U skladu s člankom 57. stavkom 3. Financijske uredbe o Desetom ERF-u, ovim se prijedlogom obuhvaća: – iznos drugog obroka doprinosa za 2014. U skladu s člankom 57. stavkom 7. Financijske uredbe o Desetom ERF-u, posebno je utvrđen iznos kojim upravlja Komisija i iznos kojim upravlja EIB. U skladu s člankom 145. Financijske uredbe o Desetom ERF-u, EIB je poslao Komisiji svoje ažurirane procjene obveza i plaćanja u okviru instrumenata kojima upravlja. U skladu s člankom 58. stavkom 2. Financijske uredbe, u okviru poziva na doprinose potrebno je najprije iskoristiti iznose raspoložive iz prethodnih ERF-ova, jedan za drugim. Pozivi za doprinose u ovom prijedlogu stoga se odnose na iznose utvrđene u okviru Devetog ERF-a za EIB i Desetog ERF-a za Komisiju. U skladu s člankom 57. stavkom 3. Financijske uredbe o Desetom ERF-u, Vijeće mora odlučiti o ovom prijedlogu najkasnije 21 kalendarski dan nakon podnošenja prijedloga Komisije, a države članice moraju platiti drugi obrok najkasnije 21 kalendarski dan od datuma kada su obaviještene o odluci Vijeća. U članku 60. stavku 1. Financijske uredbe predviđa se da će država članica koja ne uplati obrok doprinosa do određenog roka trebati platiti kamate na neplaćeni iznos; u istom su članku utvrđeni i načini plaćanja kamata. 2014/0178 (NLE) Prijedlog ODLUKE VIJEĆA o financijskim doprinosima koje trebaju platiti države članice radi financiranja Europskog razvojnog fonda u 2014., uključujući drugi obrok za 2014. VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Unutarnji sporazum među predstavnicima vlada država članica, koji su se sastali unutar Vijeća, o financiranju potpore Zajednice na temelju višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između država AKP-a i država EZ-a i o dodjeli financijske pomoći prekomorskim zemljama i područjima na koja se primjenjuje četvrti dio Ugovora o EZ-u[1] („Unutarnji sporazum)”, a posebno njegov članak 7., uzimajući u obzir Uredbu Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na Deseti Europski razvojni fond (dalje u tekstu „Financijska uredba o Desetom ERF-u”)[2] kako je zadnje izmijenjena 11. travnja 2011.[3], a posebno njezin članak 57. stavak 5., uzimajući u obzir prijedlog Europske komisije, budući da: (1) U skladu s postupkom utvrđenim člancima 57. – 61. Financijske uredbe o Desetom ERF-u, Komisija predstavlja prijedlog do 15. svibnja kojim se utvrđuje (a) iznos drugog obroka doprinosa za 2014. i (b) revidirani godišnji iznos doprinosa za 2014. u skladu sa stvarnim potrebama ako, u skladu s člankom 7. stavkom 3. Unutarnjeg sporazuma, godišnji iznos odstupa od stvarnih potreba. (2) Vijeće je 8. studenoga 2013. na prijedlog Komisije donijelo odluku da udjel Komisije u godišnjem iznosu doprinosa država članica ERF-u za 2014. odredi u iznosu od 3 100 000 000 EUR, a udjel EIB-a na 150 000 000 EUR. (3) U skladu s člankom 145. stavkom 1. Financijske uredbe o Desetom ERF-u, Europska investicijska banka poslala je Komisiji svoje ažurirane procjene obveza i plaćanja u okviru instrumenata kojima upravlja. (4) U članku 58. stavku 2. Financijske uredbe o Desetom Europskom razvojnom fondu (dalje u tekstu „ERF”) predviđa se da se u okviru poziva na doprinose najprije iskoriste iznosi određeni za prethodne ERF-ove. Stoga bi poziv na doprinose u okviru Devetog ERF-a trebalo provesti i na temelju članka 58. stavka 2. Financijske uredbe o Desetom ERF-u za EIB, DONIJELO JE OVU ODLUKU: Članak 1. Pojedinačni doprinosi u okviru ERF-a koje države članice trebaju platiti Komisiji i EIB-u kao drugi obrok za 2014. određeni su u tablici u Prilogu. Članak 2. Ova se Odluka primjenjuje od dana njezina donošenja. Članak 3. Ova je Odluka upućena državama članicama. Sastavljeno u Bruxellesu Za Vijeće Predsjednik/Predsjednica [1] SL L 247, 9.9.2006., str. 32. [2] SL L 78, 19.3.2008., str. 1. [3] SL L 102, 16.4.2011., str. 1. PRILOG ODLUCI VIJEĆA o financijskim doprinosima koje trebaju platiti države članice radi financiranja Europskog razvojnog fonda u 2014., uključujući drugi obrok za 2014.